Passe
20 mil personis a àn rispuindût al apel dal coordenament Queremos
Galego e ai 8 di Fevrâr a àn partecipât ae manifestazion che si è
tignude a S. Jacum di Galizie (Santiago de Compostela) in difese dal
dirit di doprâ il galizian e par protestâ cuintri de politiche
linguistiche dal guvier galizian acusât di jessi il prin responsabil
pai pas indaûr de lenghe. In plui dai citadins e dai membris dal
associazionisim galizian, in place a jerin i rapresentants di ducj i
partîts di oposizion, sei di aree nazionaliste (AGE, BNG), sei
socialiscj (PsdeG). Intant dai comizis che a àn sierât la
manifestazion, il puartevôs di Queremos Galego, Marcos Maceiras, al
à atacât cun fuarce la Zonte di diestre che e guvierne la Galizie
che cui siei proviodiments, tant che la modifiche de leç su la
funzion publiche e la leç sul insegnament dal galizian, a àn
pidimentât l’ûs de lenghe intai rapuarts cu la aministrazion
publiche e dentri de scuele.
Font:
Galicia
Hoxe,
08/02/15
fra_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn glg_Latn glg_Latn unk